Le Mespris de la vie et consolation contre la mort/« Des douleurs de la mort je suis environné »
# Le Mespris de la vie et consolation contre la mort/« Des douleurs de la mort je suis environné »

### CLXXXIII.

Des douleurs de la mort je suis environné, Et les perils d'enfer contre moy se redoublent, Les torrens des pechez me noyent & me troublent Et m'a du Tout-puissant le bras abandonné.

Les horreurs du trespas dans mon ceur estonné Comme les eaus en mer de toutes pars se roulent, Et mille fols pensers en mon cerveau se moulent Aus appas de Sathan en pillage donné.

Ou recouvray je plus, dois j'avoir esperance En la grace de DIEU, ou si la meffiance De sa benignité s'emparera de moy ?

Je te connoy, bon DIEU, non non je me recorde De tant de beaus effers de ta misericorde Que quant tu me tu'rois j'espererois en toy.

